HipHop, Air Traffic Control, WebP и Supplemental Downlink са само няколко от технологиите, които компанията Facebook развива съвместно със своите партньори от телеком бранша. Сред тях изпъкват имената на Ericsson, MediaTek, Nokia, Opera, Qualcomm и Samsung в рамките на един нов проект, наречен лаконично Internet.org. Въпросната инициатива, създадена през август 2013 г., има за основна цел да направи Световната мрежа достъпна за всеки. Нещо повече, през октомври Facebook публикува и един сериозен документ от 70 страници, в който подробно е описано как точно технологичните гиганти смятат да направят Мрежата общодостъпна, като междувременно увеличат обема на глобалния трафик към 1000 пъти и в близките 10-15 години да увеличат нейната ефективност… 100 пъти.